Jizzaxlik ayoldan eri va kuyovini ishga kiritish evaziga 590 mln so‘m olgan firibgar ushlandi

18-avgust kuni Jizzax viloyatining Do‘stlik tumanida yashovchi X.G‘. ismli ayol IIBga murojaat qildi, deb xabar beradi IIV jamoatchilik va ommaviy axborot vositalari bilan aloqalar boshqarmasi.

Fuqaro o‘z murojaatida 2016-yilda va 2017-yilning may oyida “Chinobod” MFYda yashovchi Sh.M., X.G‘.ga uning turmush o‘rtog‘i hamda kuyovini ishga joylashtirib qo‘yishini hamda  bankdan katta miqdorda kredit olish uchun boshlang‘ich to‘lovni to‘lash va boshqa hujjatlarga pul zarurligini aytib, aldov yo‘li bilan undan jami 590 million so‘m pulni olib, bergan va’dasini bajarmay pullarni o‘z ehtiyojlari uchun ishlatib yuborganligini ma’lum qilgan.
Ko‘rilgan choralar natijasida Sh.M. ushlangan.